**שימוש בני הנוער במסכים**

**מערך שיעור להבעה בעל פה**

שכבת גיל: כיתה ט

מטרות:

* עידוד ההבעה בעל פה של התלמידים וניהול דיון.
* עידוד הבעת דעה ונקיטת עמדה בנושא נתון.
* התנסות בשאילת שאלות.

מהלך השיעור

|  |  |  |  |
| --- | --- | --- | --- |
|  |  | זמן | תיאור הפעילות |
| פתיחה | הצגת הנושא והתחברות | 3 דק' | הכנסת התלמידים לנושא: לחלק גדול מהתלמידים, אם לא לכולם, יש סמארטפון שהפך דבר חיוני בחיים שלנו.  אתם מתבקשים לענות על השאלון הבא, כל אחד באופן אישי. |
| שלב 1 – אישי | גירויי התלמידים | 7 דק' | התלמידים יתבקשו לענות על שאלון קצר (נספח 1) בעניין חשיפתם למסכים. |
| שלב 2 - מליאה | שיח מקדים במליאה | 10 דק' | * שיתוף התלמידים בתשובות שניתנו. * שאלה: האם התלמידים חושבים שהתופעה שתוארה כעת, התשובות שנתנו, מאפיינות רק את הכיתה? או שהדבר אופייני לכלל בני הנוער? * ניהול שיח בכיתה. |
| שלב 3 - מליאה | צפייה בסרטון ניהול דיון קצר סביבו | 10 דק' | צפייה בסרטון "גדלים על מסכים: הנתונים המדאיגים" <https://www.mako.co.il/news-money/tech-q3_2018/Article-f07daeaa31ae461004.htm> ניהול דיון: שאלה 1: האם העובדות שתוארו מפתיעות מבחינתכם?  שאלה 2: בסרטון צויין שהשימוש הרב במסכים גורם ל- "כעסים בלתי נגמרים בין ההורים לתלמידים..." כיצד מגיבים הוריכם למה שתיארתם / לשימוש שלכם במסכים? |
| שלב 4 - קבוצתי | חלוקת התלמידים לקבוצות  נספח 2 – הנחייה לקבוצות | 20 דק' | אתם הולכים "להשתתף" בפאנל אודות התוצאות שהוצגו בסרטון. כאשר אתם מייצגים פלח מסוים בחברה.   1. דרכי טיפול : בפאנל אתם תציגו אם עמדת "הקבוצה" אשר תקבלו ותציעו שלוש דרכי טיפול לשם שיפור המצב שתואר. 2. שאלות לדיון: יתנהל דיון עם קבוצת ה...... נסחו שתי שאלות שהייתם מעוניינים לשאול את חברי הקבוצה.   (הבהרה: כל קבוצה תיפגש עם קבוצה אחרת ויתנהל ביניהן דיון, כך למשל קבוצת בני הנוער תיפגש עם קבוצת הרופאים, קבוצת ההורים תיפגש עם קבוצת התלמידים... במידה והקבוצות הן חד-זוגיות הקבוצה הנותרת תנסח שתי שאלות כלליות שחשוב לחבריה לקבל עליהן תשובות משאר הקבוצות. |
| שלב 5 - מליאה | פאנל להצגת עמדות וניהול דיון | 25 דק' | 1. כל קבוצה בתורה מציגה את העמדה שלה בנושא ואת דרכי הטיפול עליהן חשבו חברי הקבוצה. 2. כל קבוצה בתורה פונה לקבוצה אחרת ומעלה את השאלות שחשבה עליהן.   המורה ימצא את הזמן המתאים לעצור את השיח ולפנות לתלמידים האחרים בכדי לשתפם במתרחש. ישאל מה דעתם על מה שנאמר? האם יש להם מה להוסיף? האם היו מציעים דבר נוסף? |
| שלב 6- מליאה + אישי | סיכום | 15 דק' | מליאה: חזרה לשאלון שהיה בתחילת השיעור ושאלה לתלמידים- אם בעקבות הדיון שהיה משנים את ההרגל שתיארו בתשובות שלהם.  אישי: כל תלמיד ינסח סיסמה או משפט איתו יוצא מהשיעור. |

**נספח 1 – שאלון**

**ענה על השאלות הבאות, השאלות הינן אישיות נא לא להתייעץ עם אחרים**

1. באיזה גיל קיבלת את הטלפון הנייד שלך:

* מתחת לגיל 10
* בין גיל 10 ל- 12
* מעל לגיל 12

1. כמה זמן אתה מקדיש לשימוש בנייד במהלך היום:

* פחות משעה
* בין שעה לשעתיים
* מעל לשעתיים ביום

1. סדר מ- 1 עד 4 את השימושים הבאים שאתה עושה בנייד, כאשר מספר 4 מציין את השימוש הרב ביותר:

* חיפוש מידע
* משחקים
* צ'טים ורשתות חברתיות
* צפייה בסרטים וסרטונים

1. השימוש שלי בנייד גורם לוויכוח ביני לבין ההורים שלי : כן / לא

תודה על שיתוף הפעולה !

**קבוצה מס' 1 – בני הנוער**

אתם בני נוער המשתמשים במסכים לשימושים שונים. הציגו את עמדתכם ביחס למה שתואר בסרטון.

שאלות מנחות:

* האם המצב כזה גרוע בעיניכם?
* מה ניתן לעשות בכדי לשפר את המצב המתואר?
* מה הייתם מציעים בכדי להימנע מוויכוח עם ההורים?

אתם הולכים להיפגש עם קבוצת **הרופאים**, אילו שתי שאלות הייתם מעוניינים לשאול אותם?

**קבוצה מס' 2 – הורים**

אתם הורים לנערים בני 13-15 אשר מעבירים זמן רב מול המסכים.

הציגו את עמדתכם, כהורים, ביחס למה שתואר בסרטון, מתנגדים לדבר / מעודדים אותו.

שאלות מנחות:

* מה דעתכם על הנושא?
* מה ניתן לעשות בכדי לשפר את המצב המתואר?
* כיצד הייתם מציעים לבני הנוער לתפקד בכדי להימנע מוויכוח עם אתכם?

אתם הולכים להיפגש עם קבוצת **המורים**, אילו שתי שאלות הייתם מעוניינים לשאול אותם?

**קבוצה מס' 3 – רופאים**

אתם רופאים מקצועיים. הציגו את עמדתכם ביחס למה שתואר בסרטון.

שאלות מנחות:

* מה דעתכם על מה שתואר?
* מה ניתן לעשות בכדי לשפר את המצב המתואר?
* מה הייתם ממליצים לבני הנוער ו/או להורים?

אתם הולכים להיפגש עם קבוצת **בני הנוער**, אילו שתי שאלות הייתם מעוניינים לשאול אותם?

**קבוצה מס' 4 – מורים**

אתם מורים בבית-ספר חטיבת ביניים. הציגו את עמדתכם ביחס למה שתואר בסרטון.

שאלות מנחות:

* מהי דעתכם על הנתונים שתוארו?
* מה ניתן לעשות בכדי לשפר את המצב המתואר?
* מה הייתם מציעים למורים אחרים בכדי להתמודד עם המצב המתואר?

אתם הולכים להיפגש עם קבוצת **ההורים**, אילו שתי שאלות הייתם מעוניינים לשאול אותם?

**קבוצה מס' 5 – עיתונאים**

אתם עיתונאים המוזמנים לפאנל. הציגו את עמדתכם ביחס למה שתואר בסרטון.

שאלות מנחות:

* מהי דעתכם על הנתונים שתוארו?
* מה ניתן לעשות בכדי לשפר את המצב המתואר?

אתם הולכים להיפגש עם כלל הקבוצות, אילו שתי שאלות הייתם מעוניינים לשאול את חבריהן?